# Kommentert elevsvar på langsvarsoppgave

**Kommentar til elevtekst 2, essay.**

|  |
| --- |
| Dette er eit døme på eit godt svar  Innleiinga på svaret vekker interesse hos lesaren. Kreative grep som in medias res og bruk av ord som «meg» og «oss», understrekar at dette er viktig for eleven, og at dette er ei personleg utforsking av temaet. Dette skaper ein relasjon mellom tekst og lesar.  Svaret utforskar innhaldet i vedlegga på ein relevant og nyansert måte. Diktet «Lik meg når jeg er teit» blir satt inn i elevens kontekst i dag der sosiale medium i stor grad spelar på fasade. Svaret gir gode og relevante døme på erfaringar og kunnskap om det overflatiske gjennom å utforske tekstvedlegga sjølvstendig.  Svaret har ein tydeleg raud tråd. Svaret har gjennomgåande gode formuleringar og verkemiddel som fungerer særs godt i teksten. I innleiinga er det til dømes gjentakingar: «Det er ikke vits…». Svaret vender seg til lesaren: «Du vet de som bruker …» Setningsstrukturen er variert og er på med å involvere lesaren: «Foreldre gjør jo sånn.» og «Vi mennesker har …»  I avslutninga bruker eleven sirkelkomposisjon som verkemiddel, der svaret peikar tilbake på innleiinga som handlar om publisering i sosiale medium. |

**Vi lever i en tid som dyrker det overfladiske**

Hver time, hvert minutt og hvert sekund. Akkurat nå skjer det. Publisering. Sletting. Scrolling. Swiping. Likerklikk. Alt det, pluss mer, skjer nå. Akkurat nå. Vi lever i en tid som dyrker det overfladiske. Alt vi gjør, det skal ut på nett. Og gjør vi noe uten å legge det ut, blir vi usikker på om det egentlig har skjedd. Det er jo ikke vits for meg å trene hvis jeg ikke skal legge ut bilde, video eller tiden jeg brukte på Stravo. Det er ikke vits for meg å bruke tid med vennene mine hvis ikke hele Snapchat får vite om det. For å ikke snakke om dating. Det er i hvert fall ikke vits for meg å møte personen før jeg har gått igjennom hele hans Instagram, Facebook eller Twitter. Vi krever å vite alt om alle, og at alle skal vite alt om oss. Men kun det bra da, selvfølgelig. Gud forby at noen får vite om det som skjer bak fasaden.

En reklamefilm publisert av Unicef i 2019, skulle vise seg å bli en øyeåpner for flere. Kanskje spesielt de berømte mødrene på Facebook. Du vet de som bruker overdrevent mye emojis under bildene sine, og som holder telefonen litt for langt unna ansiktet når de tar selfies. Ja, akkurat de. Reklamefilmen viser en ung jente, som for første gang får se alle bildene publisert av henne siden fødsel. Bilder som er samlet opp i løpet av mer enn ti år, uten at hun har vært klar over det. Foreldre gjør jo sånn. Legger ut bilder av barna sine på alle mulige plattformer, uten å spørre dem først. De er jo så små, ingen av dem bryr seg vel? Kanskje det er rett. Kanskje de ikke ville brydd seg i det hele tatt, og mest sannsynlig sagt ja til å legges ut av. Men, det er ikke problemet. Problemet er at vi mennesker gjør dette uten lov, og ikke minst at vi mennesker har trangen til å absolutt måtte legge ut bilder og videoer av alt og alle.

Jeg kan selv kjenne på det. Trangen til å legge ut bilder eller videoer fra mitt liv. Det som er rart er at trangen til å legge ut, kun kommer under de gode øyeblikkene. Når jeg går tur, er på familiemiddag, får gave fra kjæresten eller akkurat har kjøpt meg hund. Trangen kommer ikke under de dårlige periodene. Den er faktisk ikke til stede i det hele tatt under gåturer med stygt vær, når jeg krangler med foreldre, finner ut at kjæresten er utro eller fersker hunden min i å bite i stykker favoritt genseren min. Det vil jeg ikke at verden skal se. Fordi mitt liv, det er faktisk perfekt.

Problemet med å bygge opp en falsk fasade, er at den etter hvert vil bli brutt ned. Om ikke nå, så senere. Om ikke senere, så senere enn det. Vi mennesker er ikke skapt til å kunne klare å opprettholde noe som ikke er ekte. Jeg husker min bestemor sa det en gang, at hun alltid har vært seg selv med bestefar. Hun   
  
mente vi ungdommer manglet litt av det. Ønsket om å vise den ekte «seg» frem. Jeg er helt enig. Skal jeg møte en gutt, vil jeg tro han har gjort sin reasearchpå forhånd. Om meg altså. Søkt meg opp på Instagram, sett gjennom både nyere og gamle innlegg. Kanskje han til og med har sett på de bildene jeg er tagget i. Hvis han ikke har gjort denne research’en, blir jeg overrasket. Sånn «jeg kan gi deg tusen kroner-overrasket», liksom. Det er såpass grunnleggende forberedelse til å møte nye personer nå, at noe annet villet være helt rart. Problemet med all den informasjonen vi henter ut fra Instagram før vi i det hele tatt har møtt dem, er at personen de er på internettet, er den personen vi forventer at de er i virkeligheten også.

«Lik meg når jeg er teit, ikke bare når jeg åpner verandadøra, og viser deg bilder av meg sjæl i heldige øyeblikk» er første strofe i diktet «Lik meg når jeg er teit», av Henrik Mestad. Den kom ut i 1998, men jeg mener det passer kanskje enda bedre til nåtidens dilemma. Fordi, på Instagram er jeg pen. Håret mitt har ikke en enste floke. Jeg har ingen mat mellom tennene, eller ekkel ånde når jeg våkner. Maten jeg lager er Michelin-nivå, og putene i sofaen ser ut som de aldri har blitt siklet på. Det er personen jeg blir oppfattet som på nettet. Altså, personen en eventuell research’er ville sett, og knyttet til meg og min personlighet opp mot. Det er min feil. Ingen andre sin. Jeg vil være ekte mot folk jeg møter, men hvordan skal jeg kunne klare det, om virkeligheten jeg har lagt fram til dem i årevis ikke stemmer?

Vi mennesker har lagt til uvane å tro at alle bryr seg så ekstremt mye om oss. I reklamen til Unicef er det tydelig en mor som tror at mennesker der ute, har en trang og nødvendighet til å stadig få nye oppdateringer om barnet hennes. Hvor mye hun har vokst, om hun har lært seg å skrive, sykle eller tegne. Hun legger ikke ut bilder av en vond fødsel, barnegråt og trassalder. I diktet til Mestad skjønner man hvor teit dette er. Hvor teit det er at vi mennesker viser en annen side av oss selv på nett, enn den personen vi egentlig er. «Og hvis det kommer noen, og jeg tilfeldigvis er litt Johann og kanskje bommer litt på humor’n, så skal du like meg for det!». Diktet forteller meg at, glemmer jeg meg ett sekund, viser fram hår under armene eller skit under neglene, vil jeg bli elsket uansett. Tørr jeg å innse at dette er den ekte meg, vil det bli enklere å vise fram den samme til andre mennesker også. Om jeg her helt gærn, kan jeg jo til og med gå så langt som å legge det ut på sosiale medier.

Eller vent, hele poenget var vel kanskje å roe litt ned på den publiseringen.